laion/Wikipedia-Exotic huggingface dataset:
দিনাজপুর

দিনাজপুর বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি দিনাজপুর জেলা এবং দিনাজপুর সদর উপজেলার সদর। এটি দিনাজপুর জেলার প্রধান শহর এবং রংপুর বিভাগের দ্বিতীয় বড় শহর। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে হযরত শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রংপুর থেকে দিনাজপুর শহরের দূরত্ব ৭৪.২ কি.মি.। জনসংখ্যার ভিত্তিতে দিনাজপুর বাংলাদেশের ২৫তম বৃহত্তম শহর। উপজেলার সংখ্যানুসারে দিনাজপুর জেলা বাংলাদেশের একটি “এ” শ্রেণীভুক্ত জেলা। বাংলাদেশের আদমশুমারি ও গৃহগণনা-২০১১ অনুযায়ী দিনাজপুর শহরের মোট জনসংখ্যা ১৯১,৩২৯ জন যার মধ্যে ৯৮,৪৭০ জন পুরুষ এবং ৯২,৪৫৯ জন নারী। এ শহরের পুরুষ এবং নারী অনুপাত ১০৬৷ শহরে মোট হোল্ডিং রয়েছে ৪২,০৩৪টি। শহরটির অবস্থানের অক্ষাংশ ও দ্রাঘিমাংশ হলো ২৫°৩৭′১৮″ উত্তর ৮৮°৩৮′০৮″ পূর্ব﻿ / ﻿২৫.৬২১৬৪৬৮° উত্তর ৮৮.৬৩৫৪২৪৮° পূর্ব﻿ / 25.6216468; 88.6354248। সমুদ্র সমতল থেকে শহরটির গড় উচ্চতা ৪২ মিটার। ১৮৬৯ সালে দিনাজপুর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিনাজপুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৮০টি মহল্লায় বিভক্ত। ২২ বর্গ কি.মি. আয়তনের দিনাজপুর শহর এলাকাটি দিনাজপুর পৌরসভা দ্বারা পরিচালিত হয়। দিনাজপুর শহরের স্বাক্ষরতার হার হলো শতকরা ৭৫ ভাগ। নয়াবাদ মসজিদ দিনাজপুর রাজবাড়ি কান্তনগর মন্দির সুখ সাগর (দর্শনীয় স্থান) স্বপ্নপুরী রামসাগর ধর্মপুর শালবন কড়ই বিল দীপশিখা মেটি স্কুল মাধবগাঁও গ্রাম, কাহারোল উপজেলা বিরল-রাধিকাপুর করিডোর, জিরো পয়েন্ট আওকরা মসজিদ দিনাজপুর জেলা দিনাজপুর জেলার বধ্যভূমির তালিকা "Distance from Rangpur to Dinajpur, Bangladesh"। distancesto.com। সংগ্রহের তারিখ ২০১৯-০২-০৪।  "জেলাগুলোর শ্রেণি হালনাগাদ করেছে সরকার"। বাংলানিউজ২৪। ১৭ আগস্ট ২০২০। সংগ্রহের তারিখ ১ নভেম্বর ২০২০।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০২-০৪।  "Latitude and longitude and elevation of Dinajpur, Bangladesh"। distancesto.com। সংগ্রহের তারিখ ২০১৯-০২-০৪।  "এক নজরে পৌরসভা"। ২০১৯-০১-০৫ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।  http://www.dinajpur.gov.bd/tourist_spot-দর্শনীয়-স্থান[স্থায়ীভাবে অকার্যকর সংযোগ] https://web.archive.org/web/20130524043954/http://dcdinajpur.gov.bd/ DCDinajpur.gov.bd সরকারি ওয়েবসাইট
বাবরসা

বাবরসা বা বাবরশা হল পশ্চিমবঙ্গের মেদিনীপুর জেলার (বর্তমানে পশ্চিম মেদিনীপুর জেলা) ক্ষীরপাই এলাকার একটি মিষ্টি। এই মিষ্টির উৎপত্তি স্থান হল ক্ষীরপাই। ময়দা ও ঘি দিয়ে এই মিষ্টি তৈরি করা হয়। জানা যায়, ১৭৪০-১৭৫০ খ্রিষ্টাব্দের মাঝামাঝি সময় বর্গিরা ক্ষীরপাই শহর একাধিক বার আক্রমণ করে। বর্গিদের আক্রমণ থেকে বাঁচতে এলাকা ছাড়তে শুরু করেন বাসিন্দারা। সেই সময় এডওয়ার্ড বাবরশ নামে এক সাহেব বর্গিদের হঠিয়ে দেন। স্বস্তি ফেরে শহরে। এই ঘটনার পর কৃতজ্ঞতাস্বরূপ স্থানীয় এক মিষ্টি ব্যবসায়ী ‘বাবরসা’ নামে একটি খাবার তৈরি করে এডওয়ার্ডকে উপহার দেন। সেই থেকেই শহরের মানুষের পছন্দের মিষ্টির তালিকায় স্থান করে নিয়েছে বাবরসা। আবার কারও কারও মতে এই মিষ্টি নাকি দিল্লিতে নিয়ে গিয়ে সম্রাট বাবরকে খাওয়ানো হয়েছিল। সেই থেকেই এর নাম বাবরসা। তবে দ্বিতীয়টির তেমন ঐতিহাসিক ভিত্তি নেই। বাবরসা মিষ্টি বাংলার প্রাচীন মিষ্টি গুলির মধ্যে একটি। এই মিষ্টি প্রায় ২৫০ বছরের পুরানো। ১৭৫০ সালের আগে কি পরে এই মিষ্টির উৎপত্তি হয়। মিষ্টির উৎপত্তি স্থল মেদিনীপুরের প্রাচীন জনপদ ক্ষীরপাই। এই মিষ্টির নাম এডওয়ার্ড বাবরশ নামে একট সাহেবের নামের থেকে এসেছে। মূলত ময়দা, দুধ, ঘি দিয়ে তৈরি হয় বাবরসা। তবে এখন এই মাগ্যিগণ্ডার বাজারে ঘিয়ের বদলে ডালডাতেই ভাজা হয় এই মিষ্টি। ছাঁচে ফেলে ভেজে রাখা হয়। এর পর খাওয়ার সময় তাতে রস ঢেলে পরিবেশন করা হয়। আগে অবশ্য মধুতে ডুবিয়ে খাওয়ার রেওয়াজ ছিল। বাবরসা তৈরির উপকরণ গুলি হল- ময়দা, দুধ, ঘি, খাদ্য রসিকদের পছন্দের তালিকায় রয়েছে বাবরসার নাম। কিন্তু প্রচারের অভাবে সেভাবে ব্যবসা জমাতে পারছে না বাবরসা। লাভও হচ্ছে কম। আর সেকারণে অনেকে ব্যবসা বন্ধ করে অন্য পেশায় চলে যাচ্ছেন। ফলস্বরূপ ধীরে ধীরে বিলুপ্ত হতে চলেছে এই মিষ্টি। কারিগরদের বক্তব্য,শুধুমাত্র বাবরসা তৈরি করে আমাদের সংসার চলে না। সারাদিন পরিশ্রম করে যা পারিশ্রমিক জোটে তা খুবই সামান্য। তাই নতুন প্রজন্মের মধ্যে আর এই কাজ নিয়ে কোনও আগ্রহ নেই। আগে টাকায় তিনটে বা চারটে বাবরসা বিক্রি হত। কিন্তু বর্তমানে (২০১৭ সালে) বাবরসা পিছু দাম ৮ টাকা বা ১০ টাকা। মূল্যবৃদ্ধির বাজারে এর নিচে বিক্রি করা অসম্ভব। তাই ক্রেতারা মুখ ফিরিয়ে নিচ্ছেন এই মিষ্টি থেকে। অনুরোধ সরকারি কোনও সাহায্য পেলে সুরাহা মিলবে তাদের। মিষ্টি দই ছানাবড়া "চন্দ্রকোনা রোডের ক্ষীরপাই আজও বিখ্যাত সেখানকার বাবরসার জন্য"। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৭।  "ক্ষীরপাই-এর বাবরসা"। www.abekshan.com। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৭।  "প্রচারের অভাব, হারিয়ে যাচ্ছে বাবরসা"। সোনার বাংলা। ৭ অক্টোবর ২০১৭। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৭।
মোবাইল ব্রডব্যান্ড মডেম

মোবাইল ব্রডব্যান্ড মডেম নামটি সংযোগ কার্ড বা তথ্য কার্ড নামেও পরিচিত যা ল্যাপটপ, ব্যক্তিগত কম্পিউটার অথবা রাউটারকে মোবাইল ব্রডব্যান্ড সংযোগের মাধ্যমে টেলিফোন অথবা তারের টেলিভিশন লাইন ব্যবহার ব্যতীত ইন্টারনেটে প্রবেশের অনুমতি দেয়। একজন মোবাইল ইন্টারনেট ব্যবহারকারী তারবিহীন ইন্টারনেট সেবাপ্রদানকারীর (আইএসপি) সাহায্যে তারবিহীন মডেম সংযোগ করে ইন্টারনেটে প্রবেশ করতে পারে। জেনারেল প্যাকেট রেডিও সার্ভিস এজ স্মার্টফোন নেটবুক ল্যাপটপ কম্পিউটার উইকিমিডিয়া কমন্সে মোবাইল ব্রডব্যান্ড মডেম সংক্রান্ত মিডিয়া রয়েছে।
রাগ আলাহিয়া-বিলাবল

রাগ : আলাহিয়া বিলাবল ঠাট: বিলাবল। আরোহণ : সা রে গ রে, গ প, ধ নি র্সা অবরোহণ : র্সা নি ধ প ধ নি ধ প ম গ ম রে সা জাতি : বক্র সম্পূর্ণ। বাদী স্বর: ধ। সমবাদী স্বর: গ। অঙ্গ : উত্তরাঙ্গ। পরিবেশনন সময় : দিবা প্রথম প্রহর অর্থাৎ সকাল ৬টা হতে ৯ টা। (মতান্তর এ দিবা দ্বিতীয় প্রহর)। প্রকৃতি : শান্ত পকড় : গরে গপ, ধ, নি র্সা। ন্যাস স্বর: রে,গা,প,ধ। বিশেষত্ব : ইহা বিলাবল এর সাথ সামঞ্জস্য পূর্ণ রাগ। তবে অবরোহ গতি তে অল্প পরিমাণ এ কোমল নিষাদ প্রয়োগ করা হয়। এতে নি ও গ স্বর দ্বয় বক্র গতিতে ব্যবহার হয়। (তথ্যসূত্র :- সংগীত তত্ত্ব (প্রথম খন্ড) দেবব্রত দত্ত।)
রাগ কাফি

টেমপ্লেট:Hindustani Classical Music কাফি ভারতীয় শাস্ত্রীয় সঙ্গীতের একটি গুরুত্বপূর্ণ রাগ ঠাট : কাফি। আরোহণ : সা রে জ্ঞ ম প ধ ণি র্সা। অবরোহণ: র্সা ণি ধ প ম জ্ঞ রে সা। জাতি : সম্পূর্ণ সম্পূর্ণ। বাদি : প। সমবাদী : স। অঙ্গ : পূর্বাঙ্গ। পরিবেশনন সময় : মধ্যরাত্রি। প্রকৃতি : চঞ্চল। পকড় : সা সা, রে রে, জ্ঞ জ্ঞ, ম ম প। ন্যাস স্বর : রে,জ্ঞ,ম,প। রূপ :সা রে জ্ঞ ম প ধ ণ। অর্থাৎ, এই রাগে গ ও ন এর বিকৃত স্বর ব্যবহার হয়। এই রাগে ধ্রুপদ, ভজন ও ঠুংরি গান গাওয়া হয়। কখনো কখনো শুদ্ধ রুপে গ ও নি ব্যবহার করা হয়। কর্ণাটী সংগীত এ রাগ কে ' খরহর প্রিয়া' বলা হয়। সংগীত তত্ত্ব ; দেবব্রত দত্ত Hindustani Sangeet Paddhati and his concise commentary, A Comparative Study of Some of the Leading Music Systems of the 15th, 16, 17th, & 18th Centuries by Pandit Vishnu Narayan Bhatkhande. Kafi (instrumental) with Dilruba
খাসি পাহাড়

খাসি পাহাড়শ্রেণী /ˈkɑːsi/ হচ্ছে ভারতের মেঘালয় রাজ্যের শিলং মালভূমিতে অবস্থিত একটি নিম্ন পর্বত গঠন। পর্বতটি গারো-খাসি-জৈন্তিয়া পাহাড়শ্রেণীর একটা অংশবিশেষ, যা পূর্বাচল পাহাড়শ্রেণী এবং আরও পূর্বে বৃহত্তর পাটকাই পাহাড়শ্রেণীর সাথে একে সংযোগ করেছে। খাসি পাহাড়, এবং সমগ্র গারো-খাসি-জৈন্তিয়া পর্বতশ্রেণী, মেঘালয় উপক্রান্তীয় বনের এলাকা জুড়ে বিস্তৃত। খাসি পাহাড় ও সমগ্র মেঘালয় রাজ্য প্রশাসনিকভাবে ১৯৭০ সালের পূর্বে আসাম রাজ্যের অংশ ছিল। বিশেষত পুরনো নথিপত্রে, বিকল্প নাম হিসেবে খাসিয়া পাহাড় প্রতিবর্ণীকরণ হতে দেখা যায়। খাসি পাহাড় (/ˈkɑːsi/) এই অঞ্চলে প্রধানত খাসি উপজাতির বাসিন্দারা বসবাস করে, যারা ঐতিহ্যগতভাবে বিভিন্ন সর্দারের অধীনে, খাসি পাহাড় প্রদেশ হিসেবে পরিচিত রাজ্যে অবস্থান করে। এর একটা রাজধানী, চেরাপুঞ্জিকে পৃথিবীর সবথেকে ভেজা স্থান হিসেবে মনে করা হয়। খাসিদের সংখ্যাগরিষ্ঠ মানুষ প্রেসবিটেরিয়ান এবং পরে ক্যাথলিক এবং অ্যাংলিকানদের অবস্থান। এই অঞ্চলটি খাসি পাহাড় জেলার অধীনে আসে, যা দুই ভাগে বিভক্ত হয়ে ১৯৭৬ সালের ২৮ অক্টোবর পশ্চিম খাসি পাহাড় জেলা এবং পূর্ব খাসি পাহাড় জেলা গঠন করে। লুম শাইলং হচ্ছে সর্বোচ্চ চূড়া যা ১,৯৬৮ মিটার (৬,৪৫৭ ফু) উঁচু। এটা শিলং শহর থেকে দক্ষিণ দিকে কয়েক কিলোমিটার দূরে অবস্থিত। প্রশাসনিকভাবে, খাসি পাহাড়শ্রেণীকে খাসি পাহাড় জেলার অন্তর্ভুক্ত করা হয়েছে। এই জেলাকে পূর্ব খাসি পাহাড় জেলা এবং পশ্চিম খাসি পাহাড় জেলায় বিভক্ত করা হয় ২৮ অক্টোবর, ১৯৭৬ সালে। ৪ জুন ১৯৯২ সালে, রী ভোঈ জেলাকে পূর্ব খাসি পাহাড় জেলা থেকে পৃথক করা হয়। খাসি পাহাড় এলাকায় যেসব নদী আছে সেগুলো হচ্ছে জালুখালি নদী, খাসিয়ামারা নদী, যাদুকাটা নদী, উমিয়াম নদী, আশাউড়া নদী প্রভৃতি। গারো পাহাড় পাটকাই Sarkar, A.B. Chaudhuri & D.D. (২০০৩)। Megadiversity conservation : flora, fauna, and medicinal plants of India's hot spots। Delhi: Daya Publishing House। আইএসবিএন 8170353017।  Bhaumik, Subir (২০০৩-০৪-২৮)। "World's wettest area dries up" (stm)। South Asia News। Calcutta: BBC। সংগ্রহের তারিখ ২০০৮-০২-২১।  Bhattacharjya, Umasaday (১৯৮০)। Local government in Khasi Hills। Vivek, 1980। পৃষ্ঠা 263।  Karlsson, Bengt G. (২০১০)। Unruly hills : a political ecology of India's northeast। New York: Berghahn Books। আইএসবিএন 0857451049।  Riggins, ed. by Stephen Harold (১৯৯০)। Beyond Goffman : studies on communication, institution, and social interaction। Berlin [u.a.]: Mouton de Gruyter। আইএসবিএন 3110122081। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "Population by religion community – 2011"। Census of India, 2011। The Registrar General & Census Commissioner, India। ২৫ আগস্ট ২০১৫ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shangpliang, Rekha M. (২০১০)। Forest in the life of the Khasis। New Delhi: Concept Pub. Co.। আইএসবিএন 8180696677।  "East Khasi hills"। Government of India। সংগ্রহের তারিখ আগস্ট ১৫, ২০১২।  ORGI। "C-16: Population by Mother Tongue"। www.censusindia.gov.in। Office of the Registrar General & Census Commissioner, India। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yule, Henry (১৮৪৪)। "Notes on the Khasia Hills, and people"। Journal of the Asiatic Society of Bengal। 14 Part 2, Jul-Dec (152): 612–631।
প্রয়াগরাজ বিভাগ

এলাহাবাদ বিভাগ হল ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল এলাহাবাদ। ২০০০ সাল থেকে এলাহাবাদ বিভাগে মোট চারটি জেলা আছে। যথা: এলাহাবাদ জেলা ফতেপুর জেলা কৌশাম্বি জেলা প্রতাপগড় জেলা উত্তরপ্রদেশের জেলা "Punlic Works Department - Zones"। UPPWD। ২৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০১৯।
টাইপ ০৫৪ ফ্রিগেট

টাইপ ০৫৪ (ন্যাটো কোডনাম জিয়াংকাই ১) ফ্রিগেট হল পিপল'স লিবারেশন আর্মি নেভি সারফেস ফোর্সে ২০০৫ সালে যুক্ত হওয়া চীনা বহুমুখী যুদ্ধজাহাজ। তারা ০৫৩এ এইচ ৩ ফ্রিগেট এর পরিবর্তে যুক্ত হয়। এই মডেলের মাত্র দুটো জাহাজ, ৫২৫ মাআনষান এবং ৫২৬ ওয়েনঝোহু উৎপাদন করা হয়, VLS যুক্ত আরো উন্নত ধরনের ০৫৪এ ফ্রিগেট জাহাজের কাজ শুরুর আগে। টাইপ ০৫৪ গোপনীয় হাল (হুল) নকশা ঢালু উপরিভাগ, রাডার পরিষ্কার উপাদান এবং কম উপরিকাঠামো গোলমাল সরিয়ে ফেলে দিয়েছে। প্রধান বিরোধী জাহাজ আর্মামেন্ট ছিল ওয়াইজে-৮৩ সমুদ্র-চারজনকে অ্যান্টি-শিপ র দুই চার মোবাইল লঞ্চার এটা বজায় রাখা দপ্তরে-৭ স্যাম, উন্নত সংস্করণ, ফরাসি ক্রোটালে, ০৫৩ জ 3; পূর্ববর্তী থেকে টাইপ করুন সদর দপ্তর-৭ স্বয়ংক্রিয় রিলোডেট মধ্যে সংরক্ষিত ১৬ জন্য অগ্নি প্রস্তুত ৮ টি মোবাইল লঞ্চার ছিল। শর্ট রেঞ্জের ডিফেন্স নিয়ে চারটি একে-৬৩০ সিআইডব্লুএস ছোটো উন্নত ছিল। ১০০ মিমি মূল বন্দুক একই ভিত্তি ফরাসি ডিজাইন, সওয়ার হয়েছে। দুটি জাহাজ ৮ সিওডিএডি টাইপ ১৬ পিএ৬ চালিত হয় এসটিসি মেরিন ডিজেল এসইএমটি পইেলস্টিক দ্বারা নকশা করা ইঞ্জিন, প্রতিটি ৬,৩৩০ এইচপি। অনুমতির জন্য ইঞ্জিন তৈরিতে বিক্রি হয়েছে চীন এপ্রিল ২০০২, যেখানে তারা শানসি ডিজেল ইঞ্জিন কারখানা তৈরি হয়েছিল। অন্যান্য রিপোর্ট দাবি করে প্রতিটি জাহাজ দুই বা চার) টাইপ ১৬ বাবা এসটিসি এবং দুই এমটিইউ ২০ভি ৯৫৬ টিবি ৯২ ডিজেল দ্বারা চালিত হয়। ফরাসি প্রদক্ষিণা টাইপ 054 " লা ফায়েট্টে "-শ্রেণীর ফ্রিগেটের আকার ও ভিটেমাটি থেকে উচ্ছেদ হওয়ার। এছাড়া চীনা ফ্রেঞ্চ বা ফরাসি এসেছে, ইলেকট্রনিক্স এবং অস্ত্র ব্যবহার করা। ফরাসি এই ১৯৮০র দশকে চীনে রপ্তানি, এবং পরে উত্পাদনের লাইসেন্স দেওয়া। এই ব্যবস্থা সে রকম ১৯৮০ সালে "লা ফায়েট্টে" -এ ব্যবহার করা হয়েছে। আদিবাসী ব্যবস্থা আরো উন্নত অনুপাতে বেশি বড় সমসাময়িক টাইপ 054A frigate-র অন্তর্ভুক্ত। মাআনষান এবং ওয়েনঝোহু ঝৌশান থেকে ২১শে ফেব্রুয়ারি ২০১১ তারিখে মোতায়েন এন্টি পাইরেসি টহল সোমালিয়া জলদস্যু আক্রমণ বন্ধ করতে। তারা এ ধরনের অষ্টম চীনা টহল এবং টাস্ক ফোর্স ৫২৬ দায়িত্বপ্রাপ্ত। কমোডর হান ক্সিওহু ওয়েনঝোহু থেকে ফ্লোটিলাতে আদেশ দেন। ফ্লোটিলাতে তৈরি রুট করাচি শহরে শেষ হয়, ১৩ মার্চ ২০১১ তারিখের পূর্বে সেল গঠনের জন্য। জাহাজ সাহায্যার্থে জাহাজে যোগ হয়েছে ৮৮৬ কুইনডাহু, যা পূর্ববর্তী ফ্লোটিলার সাথে ইতোমধ্যে মোতায়েন ছিল। "Latest Chinese naval escort fleet leaves for Somali waters"। Xinhua। ২২ ফেব্রুয়ারি ২০১১। সংগ্রহের তারিখ ১২ জুন ২০১১।  "Commander CTF 151 Visits Chinese Independent Warship"। Combined Maritime Forces। ১৫ মে ২০১১। ১ জুন ২০১১ তারিখে মূল থেকে আর্কাইভ করা। সংগ্রহের তারিখ ১২ জুন ২০১১।  Qiu Junsong (১৩ মার্চ ২০১১)। "Chinese naval escort flotilla leaves Karachi for Gulf of Aden"। Xinhua। সংগ্রহের তারিখ ১২ জুন ২০১১।  Chinese Defense Today page Chinese Navy
চীন–বেলজিয়াম সম্পর্ক

চীন–বেলজিয়াম সম্পর্ক, চীন এবং বেলজিয়াম এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭০ এর দশকে এই দুই দেশের মধ্যে কূটনৈতিক সম্পর্ক স্থাপিত হয়। এর ২০ বছর আগে চীনা মূল ভূখণ্ড কমিউনিস্ট শাসনের অধীনে আসে! ১৯৭১ সালের ২৫ অক্টোবর, চীন এবং বেলজিয়ামের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৮০ এর দশকে এই দুই দেশের সম্পর্কের উন্নতি হতে থাকে এবং সেই সাথে সম্পর্কের কলেবর বৃদ্ধি পেতে থাকে। সে সময় চীন ও বেলজিয়ামের তরফ থেকে শীর্ষ পর্যায়ের সফর হতে থাকে। ১৯৯১ সালের এপ্রিল মাসে, চীনের তৎকালীন প্রধানমন্ত্রী চু রুং-ই রাষ্ট্রীয় সফরে বেলজিয়ামে যান। এর পরের বছর, ১৯৯২ সালের মার্চ মাসে, চীনের উপপ্রধানমন্ত্রী, ছিয়েন ছিছেন বেলজিয়াম সফরে যান। আবার বেলজিয়ামের তরফ থেকে, যুবরাজ আলবার্ট, ১৯৯৩ সালে মে মাসে চীনে রাষ্ট্রীয় সফরে যান। পরবর্তীতে যুবরাজ ফিলিপ দুইবার চীন সফরে গিয়েছিলেন। তিনি ১৯৯৬ সালের নভেম্বর মাসে এবং ২০০০ সালের মে মাসে চীনে সফর করেন। এছাড়াও, বেলজিয়ামের প্রধানমন্ত্রী, জ্যাঁ-লুক দেহায়েন, ১৯৯৮ সালের নভেম্বর মাসে চীন সফরে যান। আবার ২০০২ সালের মার্চ মাসে বেলজিয়ামের তৎকালীন প্রধানমন্ত্রী গাই ভারহফস্ট্যাট চীন সফরে যান দুই দেশের মধ্যকার সম্পর্কের উন্নতির সাথে সাথে, দুই দেশের মধ্যকার দিপাক্ষিক বাণিজ্যের পরিমাণও উল্লেখযোগ্য হারে বৃদ্ধি পায়। ২০১০ সালে সাংহাইতে অনুষ্ঠিত এক্সপো ২০১০-এ বেলজিয়ামের একটি প্যাভিলিয়ন ছিল। ২০০৯ সালের অক্টোবর মাসে, চীনের তৎকালীন উপরাষ্ট্রপতি, শি চিনফিং এক রাষ্ট্রীয় সফরে বেলজিয়ামে যান। সেখানে তিনি বাণিজ্য, সাংস্কৃতিক বিনিময় এবং মানবসম্পদ উন্নয়ন প্রভৃতি বিষয়ে দ্বিপাক্ষিক আলোচনা করেন। ২০০২ সালে, দুই দেশের মধ্যকার বাণিজ্যের পরিমাণ ছিল ৪.৮৯৮ বিলিয়ন (৪৮৯.৮ কোটি) মার্কিন ডলার। চীন, বেলজিয়ামের ষষ্ঠ বৃহত্তম বাণিজ্যিক অংশীদার। বেলজিয়ামের মোট বাণিজ্যের ৪.১ শতাংশ হয় চীনের সাথে। ২০০৮ সালে, এই দুই দেশের মধ্যকার বাণিজ্যের পরিমাণ বৃদ্ধি পেয়ে দাঁড়ায় ২০ বিলিয়ন (২০০০ কোটি) মার্কিন ডলার। এবং এই পরিমাণ প্রতিবছর ২০ শতাংশ হারে বৃদ্ধি পাচ্ছে। ছিয়েন শিউলিং (১৯১২-২০০৮) বেলজিয়ামের একজন চীনা অভিবাসী ছিলেন। তিনি দ্বিতীয় বিশ্বযুদ্ধের সময় প্রায় ১০০ বেলজিয়ামের নাগরিককে নাৎসিদের হাত থেকে রক্ষা করেছিলেন। এর জন্য পরে তিনি বেলজিয়ামে একটি পদক পান। এর পাশাপাশি তার নামে বেলজিয়ামের একটি রাস্তার নামকরণ করা হয়। http://www.fmprc.gov.cn – ১২-১০-২০০৩ China and Belgium "Archived copy"। ১৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৭-০১।  "সংরক্ষণাগারভুক্ত অনুলিপি"। ১১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৭।  http://www.chinadaily.com.cn/china/2009-10/08/content_8768175.htm "সংরক্ষণাগারভুক্ত অনুলিপি"। ১১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৭।  "Archived copy"। ১০ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-০৭-১০।  mofcom.gov.cn/, ১২-১০-২০০৯, China-Belgium Economic and Trade Forum Held in Brussels ওয়েব্যাক মেশিনে আর্কাইভকৃত ৭ জুলাই ২০১১ তারিখে "Décès de Siou-Ling Tsien, qui avait sauvé Ecaussinnes des nazis" (ফরাসি ভাষায়)। 7sur7। ১ আগস্ট ২০০৮। সংগ্রহের তারিখ ২ এপ্রিল ২০১৫।  বেলজিয়াম দূতাবাস, চীন চীন দূতাবাস, বেলজিয়াম
চাউমিন

চাও মেইং একটি চাইনিজ খাবার যা ভাজা নুডলস এর সাথে সবজি এবং অনেকসময় মাংস কিংবা টোফু দিয়ে বানানো হয়। যুগ যুগ ধরে, চায়নার বিভিন্ন অঞ্চল চাওমিনের নানা পদ সম্প্রসারিত করেছে; যেখানে নুডলস রান্না করার এবং বিভিন্ন উপকরণ ব্যবহারের নানান পদ্ধতি রয়েছে। এটির পরিচিতি পাওয়া যায় অন্য দেশের চীনা অভিবাসী থেকে। এই খাবারটি সকল চাইনিজ অভিবাসীদের কাছে বিখ্যাত এবং বিশ্বজুড়ে যেকোনো চাইনিজ রেস্টুরেন্টের মেন্যুতে থাকবেই। চাইনিজ শব্দ chaomian (চাওমিয়ান) এর আমেরিকানাইজেশন রুপটি হচ্ছে 'Chao mein' (চাও মেইং)। এটির উচ্চারণ এসেছে ক্যান্টোনিজ উচ্চারণ "chaomin" (চাওমিন) থেকে, যা ইংলিশে (ইউএসএ) প্রথম আর্বিভাব ঘটে।
গৌরাঙ্গিনী মাতা

গৌরাঙ্গিনী মাতা হলেন পশ্চিমবঙ্গের নবদ্বীপের বাঙালিদের শাক্তরাস উৎসবের শক্তি আরাধনার পৌরাণিক দেবী। তিনি প্রধানত নবদ্বীপের দেবী। তার আরাধনা বাংলার হাজার হাজার বছরের শক্তি আরাধনার অতিহ্য বহন করছে। আবহমান কালে নবদ্বীপের শাক্তরাস উৎসবে আনুমানিক ৪০০ বছর ধরে অত্যন্ত নিষ্ঠা ও ঐতিহ্যের সাথে তার আরাধনা হয়ে আসছে। নবদ্বীপের শাক্তরাস উৎসবে দুটি পৃথক স্থানে গৌরাঙ্গিনী মাতার আরাধনা হয়ে আসছে। পুজো শেষে আড়ং এর দিন ঐতিহ্য মেনে ১০৮ জন বেয়ারার কাঁধে চেপে নবদ্বীপ ধামের প্রায় ৪ কিমি পথ পরিভ্রমণ করে দেবীপ্রতিমা সন্নিহিত গঙ্গায় পৌঁছয় নিরঞ্জনের জন্য। প্রায় ৮০০০ লোক দেবী প্রতিমার পিছু নিয়ে দেবীকে অনুসরণ করেন। পৌরাণিক মতে, বাংলার আরাধ্যা মহিষাসুরমর্দিনী দেবী গৌরাঙ্গিনী রূপে সমগ্র জগৎবাসী ও দেবকূলকে অভয় প্রদান করেন। স্বয়ং, দেবতারা এই রূপে তার আরাধনা করেছিলেন। দেবী এখানে এই অনন্ত বৈষ্ণবী শক্তির আধারভুতা। তিনি প্রবল পরাক্রমশালী। তিনি এই জগৎকে ধারণ করে আছেন। তার বাহন জোড়া সিংহ অনন্ত বীরত্বের প্রতীক। দেবীর সাথে উপস্থিত সরস্বতী ও লক্ষ্মী এবং দেবী স্বয়ং সত্ত্ব-রজ-তম গুণের প্রতীক। নবদ্বীপের শাক্তরাস ডুমুরেশ্বরী মাতা নবদ্বীপের ভদ্রকালী মাতা মৃন্ময়ী মাতা, বিষ্ণুপুর বড় দেবী "রাসে মাতোয়ারা নবদ্বীপ"। ৫ নভেম্বর ২০১৭।
ডুমুরেশ্বরী মাতা

ডুমুরেশ্বরী মাতা হলেন পশ্চিমবঙ্গের নবদ্বীপের বাঙালিদের শাক্তরাস উৎসবের শক্তি আরাধনার অন্যতম পৌরাণিক দেবী। ডুমুর একটি ফল বিশেষ, যা বাংলার শ্মশান সন্নিহিত জলা জায়গায় দেখা মেলে। তাই, আক্ষরিক অর্থে ডুমুরেশ্বরী মাতা কথার অর্থ হলো শ্মশানবাসিনী দেবী। সাধারণ ভাবে আগমবাগিশের কালীমাতাকে শ্মশানবাসিনি মনে করা হলেও নবদ্বীপের শাক্তরাস উৎসবের এক অভিনব ও পৌরাণিক মহিষাসুরমর্দিনী দেবীকেই ডুমুরেশ্বরী মাতা রূপে পূজা করা হয়। তার আরাধনা বাংলার হাজার হাজার বছরের শক্তি আরাধনা ও তন্ত্রবিদ্যা চর্চার অতিহ্য বহন করছে। আবহমান কালে নবদ্বীপের শাক্তরাস উৎসবে আনুমানিক ১৫০ বছর ধরে অত্যন্ত নিষ্ঠা ও ঐতিহ্যের সাথে তার আরাধনা হয়ে আসছে। দেবী এখানে মহিষাসুরমর্দিনী। কিন্তু , অবহমানকালে বাংলায় অধিক পরিচিত ও অধিক প্রচলিত মহিষমর্দিনী মূর্তির সাথে এই ডুমুরেশ্বরী মাতা এর মূর্তির গঠন শৈলীতে কিছুটা পার্থক্য আছে। দেবীর এখানে অষ্টভুজা। দেবীর বাহন পৌরাণিক সিংহ বা গোধা। "রাসে মাতোয়ারা নবদ্বীপ"। ৫ নভেম্বর ২০১৭।
নবদ্বীপের ভদ্রকালী মাতা

ভদ্রকালী মাতা হলেন পশ্চিমবঙ্গ রাজ্যের নবদ্বীপের বাঙালিদের শাক্তরাস উৎসবের শক্তি আরাধনার পৌরাণিক দেবী। তিনি প্রধানত বাংলার কুলদেবী। বাংলায় হাজার হাজার বছর ধরে তার আরাধনা হয়ে আসছে। পালযুগের পাওয়া মহিষাসুরমর্দিনী মূর্তিগুলি প্রকৃত পক্ষে ভদ্রকালী রূপেই আরাধনা করা হত বলে মনে করা হয়। শ্রী শ্রী চণ্ডী ও মার্কেন্ডেও পুরাণ অনুযায়ী দেবী ভদ্রকালী রূপে মহিষ মর্দন করেন, তাই তিনি মহিষাসুরমর্দিনী। আবার দেবী সরস্বতীকেও ভদ্রকালী বলে উল্লেখ করা হয়েছে। নবদ্বীপের শাক্তরাস উৎসবে ভদ্রকালীর আরাধনা ৪০০ বছরেরও অধিক প্রাচীন বলে মনে করা হয়। বাল্মীকি রামায়ণ অনুযায়ী পাতালপুরির রাক্ষসরাস মহীরাবনের আরাধ্যাদেবী হলেন ভদ্রকালী। মহীরাবন রাম ও লক্ষণকে পাতালে নিয়ে যায় দেবীর সামনে বলি দেওয়ার জন্য। কিন্তু, রাম ভক্ত হুনুমান মহিরাবন বধ করে রাম ও লক্ষণকে নিয়ে উদ্বার করেন। রামের নির্দেশে হুনুমান মহিরাবনের দেবী ভদ্রকালীকে মর্তলোকে নিয়ে আসেন এবং বঙ্গদেশে বর্ধমানের ক্ষিরগ্রামে প্রতিষ্ঠা করেন। নবদ্বীপের শাক্তরাস উৎসবে দেবীকে এই রূপেই আরাধনা করা হয়। কালিকাপুরাণ মতে, ভদ্রকালীর গায়ের রং অতসীপুষ্পের ন্যায়, মাথায় জটাজুট, ললাটে অর্ধচন্দ্র ও গলদেশে কণ্ঠহার। তন্ত্রমতে অবশ্য তিনি মসীর ন্যায় কৃষ্ণবর্ণা, কোটরাক্ষী, সর্বদা ক্ষুধিতা, মুক্তকেশী; তিনি জগৎকে গ্রাস করছেন, তার হাতে জ্বলন্ত অগ্নিশিখা। গৌরাঙ্গিনী মাতা ডুমুরেশ্বরী মাতা নবদ্বীপের শাক্তরাস "জীবনী কোষ/ভারতীয়-পৌরাণিক/ভদ্রকালী"। উইকিসংকলন। সংগ্রহের তারিখ ২৪ ডিসেম্বর ২০১৭।  "দেবী কালীর রূপের রহস্য!"। ৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৭।
নারীর প্রতি সহিংসতার অবসান ঘটানোর আন্তর্জাতিক দিবস

নারীর প্রতি সহিংসতার অবসান ঘটানোর আন্তর্জাতিক দিবস হলো জাতিসংঘ কর্তৃক প্রবর্তিত একটি বিশেষ দিবস যার লক্ষ্য হলো নারীর প্রতি সহিংসতা রোধ করা। ১৯৬০ সালের ২৫ নভেম্বর লাতিন আমেরিকার দেশ ডোমিনিকান প্রজাতন্ত্রের স্বৈরাচারী শাসকের বিরুদ্ধে ন্যায়সংগত আন্দোলন করার জন্য প্যাট্রিয়া, মারিয়া তেরেসা ও মিনার্ভা মিরাবেল—এই তিন বোনকে হত্যা করা হলে তাদের স্মরণে ১৯৮১ সাল থেকে এই দিনটি আন্তর্জাতিক নারী নির্যাতন প্রতিবাদ দিবস হিসেবে পালিত হয়। আন্তর্জাতিক নারী দিবস "নারী নির্যাতন রোধে সামাজিক আন্দোলন"। দৈনিক প্রথম আলো অনলাইন। ২৫ নভেম্বর ২০১০। সংগ্রহের তারিখ ২৪ নভেম্বর ২০১৭। [স্থায়ীভাবে অকার্যকর সংযোগ]
তানজানিয়া–ভিয়েতনাম সম্পর্ক

তানজানিয়া–ভিয়েতনাম সম্পর্ক, তানজানিয়া এবং ভিয়েতনাম এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬০ এর দশকে এই দুই দেশের মাঝে কূটনৈতিক সম্পর্ক স্থাপিত হয়। ২০১৪ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৫৬ মিলিয়ন (১৫.৬ কোটি) মার্কিন ডলার। এর মাঝে, তানজানিয়ায় ভিয়েতনামের রপ্তানি আয় ছিল ১০৫ মিলিয়ন (১০.৫ কোটি) মার্কিন ডলার। তানজানিয়ায়, ভিয়েতনামের প্রধান রপ্তানি পণ্যগুলো হল; সিমেন্ট ক্লিংকার এবং চাল। ফিলিপাইন এর পর, তানজানিয়া হল, ভিয়েতনামের চালের দ্বিতীয় বৃহত্তম ক্রেতা। ২০১৫ সালে এই দুই দেশের দ্বিপাক্ষিক বাণিজ্যের পরিমাণ বৃদ্ধি পেয়ে দাঁড়ায় ২০৫ মিলিয়ন (২০.৫ কোটি) মার্কিন ডলারে। এ বছর পূর্বের বছরগুলোর তুলনায়, ভিয়েতনামে, তানজানিয়ার রপ্তানি আয়ের পরিমাণ বৃদ্ধি পায়। ভিয়েতনাম, তানজানিয়ার কাজু বাদামের দ্বিতীয় বৃহত্তম খরিদ্দার। এছাড়াও, তানজানিয়ার তুলার তৃতীয় বৃহত্তম ক্রেতা হল ভিয়েতনাম। হ্যালোটেল হল, তানজানিয়াতে পরিচালিত হওয়া একমাত্র ভিয়েতনামের বাণিজ্যিক প্রতিষ্ঠান। প্রতিষ্ঠানটি ৭০০ মিলিয়ন (৭০ কোটি) মার্কিন ডলারের প্রারম্ভিক বিনিয়োগ করেছে দেশটিতে। হ্যালোটেল, ভিয়েতনামের রাষ্ট্রীয় মালিকানাধীন প্রতিষ্ঠান। এই প্রতিষ্ঠানটি, তানজানিয়ার, গ্রামাঞ্চলে তাদের সেবা এবং সুযোগ সুবিধা দেয়ার প্রতিশ্রুতি দেয় এবং এর প্রেক্ষিতে তানজানিয়া প্রতিষ্ঠানটিকে, তানজানিয়াতে ব্যবসা চালু করার জন্য অনুমতি পায় এবং তানজানিয়া সরকারের কাছ থেকে এর লাইসেন্স পায়। ২০১৪ সালে, তানজানিয়ার রাষ্ট্রপতি, জাকায়া কিকওয়েতের, ভিয়েতনামে রাষ্ট্রীয় সফরের সময় হ্যালোটেল এ লাইসেন্স লাভ করে। ২০১৬ সালের মার্চ মাসে ভিয়েতনামের রাষ্ট্রপতি, ট্রুং তান সাং এর তানজানিয়া সফরের সময়, তার সফরসঙ্গী হিসেবে ভিয়েতনামের বেশ কয়েকজন ব্যবসায়ী তানজানিয়াতে যান। এই ব্যবসায়ী দলের উদ্দেশ্য ছিল, তানজানিয়াতে ব্যবসা ও বিনিয়োগের পরিবেশ এবং সম্ভাবনা যাচাই করে দেখা। ভিয়েতনামের এই ব্যবসায়ী দল তানজানিয়ার বিশেষ রপ্তানি প্রক্রিয়াকরণ অঞ্চল পর্যবেক্ষণ করেন। তানজানিয়ায় বিনিয়োগের পরিবেশে দলটি সন্তুষ্ট হয়, এবং পূর্ব আফ্রিকাতে ভিয়েতনামের পণ্য রপ্তানির জন্য তানজানিয়াকে নিজেদের প্রবেশদ্বার বানানোর ব্যাপার আশাবাদ ব্যক্ত করে। ১৯৬৫ সালে, ভিয়েতনাম এবং তানজানিয়ার মাঝে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। তানজানিয়ার রাজধানী দারুস সালাম-এ ভিয়েতনামের একটি স্থায়ী দূতাবাস রয়েছে। মূলত, এই দূতাবাসের মাধ্যমেই ভিয়েতনাম, সমস্ত পূর্ব আফ্রিকার সাথে নিজেদের কূটনৈতিক যোগাযোগ বজায় রাখে এবং বিভিন্ন কূটনৈতিক কার্যক্রম সম্পন্ন করে থাকে। কিন্তু ভিয়েতনামে, তানজানিয়ার কোন দূতাবাস নেই। চীনের রাজধানী বেইজিং-এ অবস্থিত তানজানিয়ার দূতাবাসের নিকট, ভিয়েতনাম সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে। এই দূতাবাসের মাধ্যমেই তানজানিয়া, ভিয়েতনামের সাথে কূটনৈতিক যোগাযোগ এবং সম্পর্ক বজায় থাকে। "New development in Vietnam-Tanzania relations"। ভিয়েতনামপ্লাস। ২০১৬-০৩-০৯। সংগ্রহের তারিখ ২০১৬-০৪-০৩।  "Export destinations of Raw Cotton from Tanzania (2013)"। দ্যা অবজারভেটরি ইকনোমিক কমপ্লেক্সিটি। ২০১৬-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৩।  "Tanzania: Trade Ties With Vietnam Poised to Grow Stronger"। অলআফ্রিকা। সংগ্রহের তারিখ ২০১৬-০৪-০৩।  "Tanzania, Vietnam eye $1bn trade volume"। www.thecitizen.co.tz। ২০১৬-০৪-১৫ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৩।  "Tanzania China Embassy Profile"। www.webcitation.org। ২০১৫-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৩।